CELEX: 62015CN0397
Language: da
Date: 2015-07-23 00:00:00
Title: Sag C-397/15: Anmodning om præjudiciel afgørelse indgivet af Landgericht Itzehoe (Tyskland) den 23. juli 2015 — Raiffeisen Privatbank Liechtenstein AG mod Gerhild Lukath

28.9.2015   
            
            
               DA
            
            
               Den Europæiske Unions Tidende
            
            
               C 320/18
            
         Anmodning om præjudiciel afgørelse indgivet af Landgericht Itzehoe (Tyskland) den 23. juli 2015 — Raiffeisen Privatbank Liechtenstein AG mod Gerhild Lukath
   (Sag C-397/15)
   (2015/C 320/25)
   Processprog: tysk
   
      Den forelæggende ret
   
   Landgericht Itzehoe
   
      Parter i hovedsagen
   
   
      Sagsøger: Raiffeisen Privatbank Liechtenstein AG
   
      Sagsøgt: Gerhild Lukath
   
      De andre parter i appelsagen: Rüdiger Boy, Boy Finanzberatung GmbH, Christian Maibaum, Vienna-Life Lebensversicherungs AG og Frank Weber
   
      Præjudicielle spørgsmål
   
   
               1)
            
            
               Skal en aftale mellem en bank og en forbruger om en kredit, der er forbundet med en aftale om livsforsikring og en aftale om rådgivning vedrørende formidling af en kapitalinvestering, der for sin del tjener til sikring for lånesummen, anses for en aftale om levering af tjenesteydelser i den forstand, hvori udtrykket er anvendt i artikel 5, stk. 2, i Rom-konventionen af 19. juni 1980 (1) om, hvilken lov der skal anvendes på kontraktlige forpligtelser?
            
         
               2)
            
            
               Finder Rom-konventionens artikel 5, stk. 2, også anvendelse på sådanne tilfælde, hvor reklamering eller kontakt udgår fra et land, i hvilket forbrugeren [har] sin hoved[bopæl], mens forbrugeren underskriver aftalerne på sin sekundære bopæl, når forbrugerens aftalepartner eller dennes repræsentant har modtaget forbrugerens bestilling i den stat, hvor hovedbopælen ligger?
            
         
      (1)  EFT L 266, s. 1.